15. lokakuuta
Tapahtumia

1552 – Venäjän tsaari Iivana Julman joukot valloittivat Kazanin kaanikunnan.
1582 – Paavi Gregorius XIII otti käyttöön gregoriaanisen kalenterin. Italiassa, Puolassa, Portugalissa ja Espanjassa vuoden 1582 4. lokakuuta seurasi suoraan 15. lokakuuta eli kalenterissa siirryttiin yli 10 päivää eteenpäin. Muut maat ottivat uuden kalenterin käyttöön myöhemmin.
1764 – Vieraillessaan Roomassa Edward Gibbon havaitsi paljasjalkaisten munkkiveljien laulavan iltahartaudessa Juppiterin temppelin raunioissa. Tämä oli näky, josta hän sai inspiraation teokseensa Rooman valtakunnan rappio ja tuho.
1815 – Ranskan keisarin Napoleon I:n karkotus alkoi Saint Helenan saarella Atlantin valtameressä.
1863 – Yhdysvaltojen sisällissota: sukellusvene H. L. Hunley upposi koeajossa tappaen Horace Lawson Hunleyn (sukellusveneen keksijän) ja seitsenhenkisen miehistön. Etelävaltioiden haltuunsa ottamana alus oli maailman ensimmäinen sukellusvene, joka upotti vihollisaluksen sodassa (samalla kuitenkin itse upoten).
1894 – Ranskan armeijan kapteeni Alfred Dreyfus vangittiin syytettynä vakoilusta. Dreyfusin tapaus alkoi.
1897 – Idrottsforeningen Kamraterna i Helsingfors (HIFK) perustettiin.
1904 – Venäjän–Japanin sota: Sha-hon taistelu alkoi. Taistelu päättyi 18. lokakuuta Venäjän voitton, mutta se menetti 40 000 miestä.
1905 – Osuusliike Elannon perustamiskirja allekirjoitettiin.
1918 – Vuokra-alueiden lunastuslaki (niin kutsuttu torpparivapautus) astui voimaan Suomessa.
1938 – Saksa miehitti Tšekkoslovakian sudeettialueet.
1940 – Charlie Chaplinin elokuvan Diktaattori ensiesitys.
1944 – Unkari solmi aselevon liittoutuneiden kanssa.
1947 – Sensuuri lakkautettiin Suomessa.
1950 – DDR:ssä ensimmäiset kansankamarin yksipuoluevaalit. Sosialistit saivat 99,7 % äänistä.
1962 – Kuuban ohjuskriisi puhkesi.
1962 – SKDL:n kansanedustaja Esa Hietanen kuoli. Hänen tilalleen eduskuntaan tuli Veikko Rytkönen.
1963 – Saksan liittokansleri Konrad Adenauer erosi virastaan. Uudeksi liittokansleriksi tuli talousministeri Ludwig Erhard.
1964 – Britannian työväenpuolue voitti vaalit päättäen konservatiivien 13 vuoden vallan. Harold Wilsonista tuli pääministeri.
1968 – Kiina ilmoitti, että presidentti Liu Shaoqilta oli riistetty kaikki hänen viralliset tehtävänsä kommunistipuolueessa, mikä merkitsi Mao Zedongin voittoa Liun ja Maon valtataistelussa. Tämän jälkeen Liu katosi julkisuudesta.
1969 – Sadat tuhannet ihmiset ottivat osaa Vietnamin sodan vastaisiin mielenosoituksiin Yhdysvalloissa.
1969 – Suomen Elokuvasäätiön perustamisasiakirja allekirjoitettiin Helsingissä. Säätiön perustajajäsenet olivat opetusministeriö, Suomen Elokuvateatterinomistajain liitto, Suomen elokuvatoimistojen liitto ja Suomen filmivalmistajien liitto.
1971 – Arkkitehti Alvar Aallon suunnittelema vastavalmistunut Finlandia-talo luovutettiin Helsingin kaupungille.
1974 – Helsingin Finlandia-talossa pidettiin Suomi–Neuvostoliitto-Seuran 30-vuotisjuhla, johon osallistuivat presidentit Urho Kekkonen ja Nikolai Podgornyi.
1976 – Pekingin seinälehdissä kerrottiin niin sanotun Neljän koplan suunnitelleen Hua Guofengin murhaamista.
1986 – Taiwan lakkautti vuodesta 1949 voimassa olleen sotatilan.
1987 – Burkina Fasossa tehtiin sotilasvallankaappaus. Maan johtaja Thomas Sankara murhattiin.
1988 – Suomessa pidettiin kunnallisvaalit. Kolmen suurimman puolueen kannatus säilyi jokseenkin ennallaan, suurimmat häviäjät olivat SKDL ja SMP. Eniten huomiota herätti, että lähes kolmasosa äänioikeutetuista jätti äänestämättä.
1990 – Mihail Gorbatšov sai Nobelin rauhanpalkinnon.
1991 – OMG-hiukkanen havaittiin Dugway Proving Groundsissa Utahissa.
1991 – Viron presidentti Arnold Rüütel, Latvian presidentti Anatolis Gorbunovs ja Liettuan presidentti Vytautas Landsbergis allekirjoittivat ETYKin päätösasiakirjan Helsingissä.
1992 – Andrei Tšikatilo todettiin Venäjällä syylliseksi 52 murhaan ja tuomittiin jokaisesta kuolemanrangaistukseen.
1997 – Maailman nopein maakulkuneuvo, Thrust SSC, rikkoi äänivallin.
2000 – Kymmeniätuhansia kaloja kuoli kalankasvattamolla Vammalassa, kun läheiseltä tynnyrinpuhdistamolta pääsi jokeen myrkyllisiä pesuaineita.
2001 – Nasan Galileo-avaruusluotain ohitti Jupiterin kuun Ion.
2002 – Irakin presidentin Saddam Husseinin ilmoitettiin saaneen 100 prosentin kannatuksen maan presidentinvaaleissa. Vaaleissa ei ollut muita ehdokkaita.
2003 – Kiina lähetti avaruuteen ensimmäisen taikonauttinsa, Yang Liwein, laukaisemalla miehitetyn Shenzhou 5 -avaruusaluksen.
2003 – Yleisradion uutistoimittaja Arvi Lind jäi eläkkeelle.
2004 – Italian korkein oikeus vapautti entisen pääministerin Giulio Andreottin lopullisesti syytteistä, joiden mukaan hän olisi ollut yhteistoiminnassa mafiajärjestön kanssa. Andreotti oli saanut vapauttavan tuomion alemmissa oikeusasteissa jo vuosina 1999 ja 2003. Prosessi Andreottia vastaan oli kestänyt yli kymmenen vuotta.
2006 – Kaivokselan kirkko Vantaalla tuhoutui tulipalossa. Poliisi otti kiinni paikkakuntalaisen miehen, joka tunnusti sytyttäneensä myös Martinlaaksossa sijainneen Jehovan todistajien valtakunnansalin 11. lokakuuta.